Kīlauea

Kīlauea (1 247 moh.) er en av fem skjoldvulkaner som danner øya Hawai'i, den største av Hawaiiøyene i Stillehavet. Øya er kjent som Big Island blant lokalbefolkningen. De andre vulkanene på øya er Mauna Loa (4 169 moh.), Mauna Kea (4 205 moh.), Hualālai (2 521 moh.) og Kohala (1 670 moh). Kīlauea er den mest aktive av alle vulkanene i arkipelet.

Kīlauea betyr «å spy» eller «mye spredning» på hawaiisk og refererer seg til den hyppige utgytelsen av lava. Puʻu ʻŌʻō-kjeglen har kontinuerlig hatt utbrudd på den østlige riftsonen siden 1983 og er dermed det lengste riftsoneutbruddet de siste 200 årene. Siden 1952 er det registrert 35 utbrudd, ikke inkludert det nåværende. Lava som er mindre enn 1 000 år gammel dekker 90 % av Kīlauea.

Se også 
 Pele (gudinne)

Referanser 

Aktive vulkaner
Vulkaner på Hawaii
Fjell over 1000 meter